കമുകറ പുരുഷോത്തമൻ

മലയാളസിനിമയിലെ പ്രശസ്തനായ ഒരു പിന്നണിഗായകനായിരുന്നു കമുകറ പുരുഷോത്തമൻ (1930 - 1995).  

ജീവിതരേഖ
തദ്ദേശത്തെ ആദ്യ ബി.എ. ബിരുദധാരിയായിരുന്ന കമുകറ പരമേശ്വരക്കുറുപ്പിന്റെയും ലക്ഷ്മിക്കുട്ടി  അമ്മയുടെയും മകനായി കന്യാകുമാരി ജില്ലയിലെ തിരുവട്ടാറിൽ 1930 ഡിസംബർ 4-ന് ജനിച്ചു. ശാസ്ത്രീയസംഗീതത്തിലും നാടൻ പാട്ടിലും നല്ല പ്രാവീണ്യമുണ്ടായിരുന്ന മാതാപിതാക്കൾ വളരെ ചെറിയ പ്രായംമുതൽ തന്നെ പുരുഷോത്തമനെയും സഹോദരി ലീലയെയും ശസ്ത്രീയ സംഗീതം പരിശീലിപ്പിച്ചിരുന്നു. 13-ആം വയസിൽ തിരുവട്ടാറിലെ ആദികേശവ ക്ഷേത്രത്തിൽ വച്ചായിരുന്നു അരങ്ങേറ്റം. 15-ആം വയസിൽ അന്നത്തെ തിരുവിതാംകൂർ പ്രക്ഷേപണ നിലയത്തിൽ കർണാടക സംഗീതം ആലപിച്ചുകൊണ്ട് തന്റെ സംഗീത ജീവിതത്തിനു തുടക്കം കുറിച്ചു. കർണാടക സംഗീതത്തിലായിരുന്നു കൂടുതൽ താൽപ്പര്യമെങ്കിലും 1950-ൽ ആകാശവാണി രൂപീകരിക്കപ്പെട്ടപ്പോൾ അനേകം ലളിതഗാനങ്ങൾ നിലയത്തിനു വേണ്ടി ആലപിച്ചു. 1953-ൽ പൊൻകതിർ എന്ന ചിത്രത്തിനു വേണ്ടി നലുവരി കവിത ആലപിച്ചുകൊണ്ടായിരുന്നു അദ്ദേഹം സിനീമരംഗത്തേക്കു പ്രവേശിച്ചത്. ആ വരികൾ താഴെ കൊടുക്കുന്നു. മലയളസംഗീതം.ഇൻഫോയിൽ നിന്ന്  പ്രൊഫൈൽ കമുകറ പുരുഷോത്തമൻ

അതിനുശേഷം അനശ്വരങ്ങളായ അനേകം പാട്ടുകൾ അദ്ദേഹം മലയാളഗാന ശാഖയ്ക്കു സംഭാവന ചെയ്തിട്ടുണ്ട്.ദേവരാഗം.കോമിൽ നിന്ന്  കമുകറ പുരുഷോത്തമൻ ഹിറ്റ്രാഗാ.കോമിൽ നിന്ന് എവെർ ഗ്രീൻ ഹിറ്റ് ഓഫ്  കമുകറ തിരുനയിനാർകുറിച്ചി-ബ്രദർ ലക്ഷ്മണൻ ടീമിന്റെ ഗാനങ്ങളാണ് അദ്ദേഹം കൂടുതൽ ആലപിച്ചത്.

പ്രസിദ്ധമായ ഗാനങ്ങൾ
 ക്രമനംബർ  ചിത്രം  വർഷം  ഗാനങ്ങൾ 1  ഹരിശ്ചന്ദ്ര  1955  ആരുണ്ട് ചൊല്ലാൻ, ആത്മവിദ്യലയമേ 2  ജയിൽപ്പുള്ളി  1957  സംഗീതമീ ജീവിതം, വെള്ളിനിലാവത്ത് 3  മറിയക്കുട്ടി  1958  മയമീ ലോകം മായുമീ ശോകം 4  രണ്ടിടങ്ങഴി  1958  നാളെയാണു കല്യാണം, തുമ്പപ്പൂ പെയ്യണ പൂനിലാവേ 5  ഭക്തകുചേല  1961  ഈശ്വരചിന്തയിതൊന്നേ, നാളെ നാളെയെന്നായിട്ടു 6  ഭാർഗവീനിലയം  1964  ഏകാന്തതയുടെ അപാര തീരം 7  തറവാട്ടമ്മ 1966  മറ്റൊരു സീതയെ കാട്ടിലേക്കയക്കുന്നു 8  ലേഡീ ഡോക്ടർ  1967  മധുരിക്കും ഓർമകളേ 9  അദ്ധ്യാപിക  1968  മന്നിടം പഴയൊരു മൺവിളക്കാണതിൽ 10  കിളിവാതിൽ  1993  കാശേ നീയാണു ദൈവം
തുടങ്ങി അനവധി അനശ്വര ഗാനങ്ങൾ മലയാളത്തിനു സംഭാവന നൽകിയ ഈ ഗായകൻ അവസാനമായി പാടിയത് യൂസഫ് അലി എഴുതി മോഹൻ സിതാര സംഗീതം നൽകിയ കാശേ നീയാണു ദൈവം എന്ന ഗാനമാണ്.  1995 മേയ് 26-ന് തിരുവനന്തപുരത്തേയ്ക്കുള്ള ഒരു കാർ യാത്രയ്ക്കിടയിൽ ഹൃദയസ്തംഭനത്തെത്തുടർന്ന് അദ്ദേഹം അന്തരിച്ചു. രമണിയാണ് ഭാര്യ. നാലുമക്കളുണ്ട്.

അവലംബം

പുറത്തേക്കുള്ള കണ്ണികൾ
ഇന്റർനെറ്റ് മൂവി ഡേറ്റാ ബേസിൽ നിന്ന് കമുകറ പുരുഷോത്തമൻ

വർഗ്ഗം:1930-ൽ ജനിച്ചവർ
വർഗ്ഗം:1995-ൽ മരിച്ചവർ
വർഗ്ഗം:ഡിസംബർ 4-ന് ജനിച്ചവർ
വർഗ്ഗം:മേയ് 26-ന് മരിച്ചവർ
വർഗ്ഗം:മലയാളചലച്ചിത്രപിന്നണിഗായകർ